સચિવાલયમાં વિભાગના અધિકારીઓનું પરફોર્મન્સ જોવામાં આવે છે પરંતુ કેબિનેટના સભ્યોનું પરફોર્મન્સ જોવામાં આવતું નથી. તત્કાલિન મુખ્યમંત્રી નરેન્દ્ર મોદીએ કેબિનેટના સભ્યોનો હિસાબ લેવાની વ્યવસ્થા કરી હતી પરંતુ વિજય રૂપાણીની સરકારમાં કેબિનેટના સભ્યોને શાંતિ છે કારણ કે તેમના વિભાગના કામનો કોઇ હિસાબ લેવાતો નથી. જે કોઇ મંત્રી તેના વિભાગના હિસાબમાં ઉણો ઉતરે તો તેને ઠપકો મળતો હતો પરંતુ આ સરકારમાં એવું કંઇ નથી. વિભાગના મંત્રીઓ તેમની રીતે કામ કરતા જાય છે. સભ્યો પાસેથી હિસાબ લેવાની સિસ્ટમ લાગુ કરવામાં આવી નથી. રૂપાણી સરકારે સરકારના કેબિનેટ સભ્યોનો હિસાબ લેવો જોઇએ, કેમ કે મોદી સરકારમાં ઓફિસરોની સાથે મંત્રીઓનો પણ હિસાબ માગવામાં આવતો હતો. અત્યારે મુખ્યમંત્રી સમક્ષ જે પ્રેઝન્ટેશન થાય છે તેમાં વિભાગના ઓફિસરને જવાબદાર માનવામાં આવે છે. એક સનદી અધિકારીએ કહ્યું હતું કે સરકાર અમારા કામનો હિસાબ માગે છે તો કેબિનેટનો કેમ માગતી નથી. સરકારમાં શું નવું કરવું છે તેનું ફિડબેક મંત્રીઓ પાસેથી મળતું નથી, એ ઇનિશિયેટીવ તો ઓફિસરે જાતે જ લેવું પડે છે. જવાબ સરળ છે-- ચીફ મિનિસ્ટર લો પ્રોફાઇલ અને ખૂજ જ સરળ વ્યક્તિત્વ ધરાવે છે.